Riistvarast paistab aasta 2010 olevat tiine: oodata on Microsofti ja Sony  versioone Nintendo Wiimote pultidest, vastavalt siis nimede Natal ja Gem (mitteametlik nimetus) all. Tõenäoliselt vastusena nendele uuendustele tuleb midagi ka Wii tegijatelt - näituseks paljusahistatud Wii HD või mingi lahendus, mis lubab selle firma konsoolil DVD-si mängida. Peaaegu kindlasti kuulutatakse välja ja kui midagi vahele ei tule, siis suudetakse ka lettidele tuua, uued põlvkonnad pihukonsoolidest: me räägime siin Nintendo DS-i järeltulijast ja Sony PSP2-st. Ei saa välistada, et mängu sekkub ka Apple,  sest Steve Jobsi kodumeeskond on viimase kahe aasta jooksul süstemaatiliselt värvanud tegijaid mänguäri valdkonnast. Võimalik, et kõlakate kohaselt selle aasta suvel väljakuulutatav Apple tahvelarvuti on samaaegselt ka mängukonsool või sisaldab uus põlvkond iPhone-si ja iPod-e mänguspetsiifilis uuendusi.